ಮೈಸೂರಿನಲ್ಲಿ ನಿಯಂತ್ರಣಕ್ಕೆ ಬಂದ ಕೊರೋನಾ ಮೂರು ಕೋವಿಡ್ ಕೇರ್ ಸೆಂಟರ್ ಸ್ಥಗಿತ ಮೈಸೂರುನ.06: ಸಾಂಸ್ಕೃತಿಕ ನಗರಿ ಮೈಸೂರಿನಲ್ಲಿ 500600 ಇದ್ದ ಕೊರೋನಾ ಪಾಸಿಟಿವ್ ಸಂಖ್ಯೆ ಇದೀಗ ನೂರರ ಆಸುಪಾಸಿಗೆ ಇಳಿದಿದ್ದು, ಸಕ್ರಿಯ ಪ್ರಕರಣಗಳು ಕೂಡ ಹತೋಟಿಗೆ ಬಂದಿವೆ. ಇದರಿಂದ ಮೂರು ಕೋವಿಡ್ ಕೇರ್ ಸೆಂಟರ್ಗಳನ್ನ ಜಿಲ್ಲಾಡಳಿತ ಸ್ಥಗಿತಗೊಳಿಸಿದ್ದು, 1374 ಸಕ್ರಿಯ ಪ್ರಕರಣ ಬಾಕಿ ಇವೆ. ಇನ್ನು, 59ಮಂದಿ ಮಾತ್ರ ಕೋವಿಡ್ ಕೇರ್ ಸೆಂಟರ್ನಲ್ಲಿ ಚಿಕಿತ್ಸೆ ಪಡೆಯುತ್ತಿದ್ದಾರೆ. ಹಾಗಿದದ್ರೆ ಕೊರೋನಾ ಕಂಟ್ರೋಲ್ಗೆ ಜಿಲ್ಲಾಡಳಿತ ಕೈಗೊಂಡ ಕ್ರಮಗಳೇನು? ಜಿಲ್ಲಾಧಿಕಾರಿ ಈ ಬಗ್ಗೆ ಹೇಳೋದೇನು? ಆ ಬಗೆಗಿನ ಸಂಪೂರ್ಣ ವರದಿ ಇಲ್ಲಿದೆ. ಕಳೆದೊಂದು ತಿಂಗಳ ಹಿಂದೆ ಮೈಸೂರಿನಲ್ಲಿ ಕೊರೋನಾ ಆರ್ಭಟ ಮಿತಿ ಮೀರಿ ಸಾಗಿ ಇದರ ನಿಯಂತ್ರಣ ಹೇಗೆ ಅಂತ ಜಿಲ್ಲಾಡಳಿತ ತಲೆಕೆಡಿಸಿಕೊಂಡಿತ್ತು. ಪಾಸಿಟಿವ್ ಸಂಖ್ಯೆಯಿಂದ ಹಿಡಿದು ಸಾವಿನ ಪ್ರಕರಣದವರೆಗೂ ಕೊರೋನಾ ರಣಕೇಕೆ ಹಾಕಿತ್ತು. ಈ ವೇಳೆ ಹೊಸದಾಗಿ ಮೈಸೂರಿಗೆ ಆಗಮಿಸಿದ ಡಿಸಿ ರೋಹಿಣಿ ಸಿಂಧೂರಿ, ಸಚಿವರ ಸಭೆಯಲ್ಲಿ ಒಂದು ವಾರ ಗಡುವು ನೀಡಿ, ಕೊರೋನಾ ಕಂಟ್ರೋಲ್ಗೆ ತರ್ತೀವಿ ಅಂತ ಭರವಸೆ ನೀಡಿದ್ದರು. ಅದರಂತೆ ಎಲ್ಲಾ ಇಲಾಖೆಯ ಅಧಿಕಾರಿಗಳ ಜೊತೆ ಸಭೆ ನಡೆಸಿದ ಜಿಲ್ಲಾಧಿಕಾರಿ ರೋಹಿಣಿ ಸಿಂಧೂರಿ, ಕೊರೋನಾ ಕಂ ಟ್ರೋಲ್ ಮಾಡೋದಕ್ಕೆ ರೂಪುರೇಷೆ ಸಿದ್ದ ಮಾಡಿಕೊಂಡಿದ್ದರು. ಅಧಿಕಾರಿಗಳೊಂದಿಗೆ ಸಿಎಂ ಯಡಿಯೂರಪ್ಪ ಸಭೆ ಶಿವಮೊಗ್ಗದ ಮುಳುಗಡೆ ಸಂತ್ರಸ್ತರಿಗೆ ಪುನರ್ವಸತಿ ಕಲ್ಪಿಸುವ ಕುರಿತು ಚರ್ಚೆ ಅದರಂತೆ ಕೊರೋನಾ ಕಂಟ್ರೋಲ್ ಕಾರ್ಯಚರಣೆಗೆ ಇಳಿದ ಜಿಲ್ಲಾಡಳಿತ ಹೆಚ್ಚಿನ ರ್ಯಾಂಡಮ್ ಚೆಕ್ ಅಪ್, ವಯೋವೃದ್ಧರಿಗೆ ತ್ವರಿತ ಚಿಕಿತ್ಸೆ, ಕೊರೋನಾ ಪಾಸಿಟಿವ್ ಬಂದವರಿಗೆ ಸೂಕ್ತ ಚಿಕಿತ್ಸೆ, ವೆಂಟಿಲೇಟರ್ ವ್ಯವಸ್ಥೆ, ಆಕ್ಸಿಜನ್ ವ್ಯವಸ್ಥೆ, ಬೆಡ್ಗಳ ವ್ಯವಸ್ಥೆ ಸೇರಿ ಹಲವಾರು ಮಾರ್ಗೋಪಾಯದೊಂದಿಗೆ ಕೊರೋನಾ ವಿರುದ್ದ ಹೋರಾಟ ಆರಂಭಿಸಿತು. ಇದು ಕೇವಲ ಮೈಸೂರು ನಗರ ಮಾತ್ರವಲ್ಲದೇ ತಾಲೂಕು ವ್ಯಾಪ್ತಿಗೂ ವಿಸ್ತರಿಸಿದ್ದು ವಿಶೇಷವಾಗಿತ್ತು. ಈ ಕ್ರಮಗಳಿಂದ ಮೈಸೂರಿನಲ್ಲಿ ದೊಡ್ಡ ಪ್ರಮಾಣದ ಕೊರೋನಾ ನಾಗಾಲೋಟಕ್ಕೆ ಬ್ರೇಕ್ ಬಿದ್ದಿದ್ದು, ಇದೀಗ ನೂರರ ಆಸುಪಾಸಿನಲ್ಲಿ ಪ್ರಕರಣಗಳು ಪತ್ತೆಯಾಗುತ್ತಿವೆ. ಇದಕ್ಕೆ ಜನರ ಸಹಕಾರವು ಅಗತ್ಯವಾಗಿದ್ದು, ಕೊರೋನಾ ಕಂಟ್ರೋಲ್ಗೆ ಬರುತ್ತಿದೆ ಅಂತಾರೆ ಮೈಸೂರು ಡಿಸಿ ರೋಹಿಣಿ ಸಿಂಧೂರಿ.ಸದ್ಯ ಕೊರೋನಾ ಆಕ್ಟೀವ್ ಪ್ರಕರಣ ಸಹ 6ಸಾವಿರದಿಂದ 1374ಕ್ಕೆ ಇಳಿದಿದೆ. ಹೀಗಾಗಿ 3 ಕೋವಿಡ್ ಕೇರ್ ಸೆಂಟರ್ಗಳನ್ನ ಸ್ಥಗಿತಗೊಳಿಸಲಾಗಿದೆ. ಕೊರೋನಾ ನಿಯಂತ್ರಣಕ್ಕೆ ಬಂದ ಹಿನ್ನಲೆಯಲ್ಲಿ ಈ ಕ್ರಮ ಕೈಗೊಳ್ಳಲಾಗಿದೆ. ಇದೀಗ ಕೋವಿಡ್ ಕೇರ್ ಸೆಂಟರ್ನಲ್ಲಿ 59 ಮಂದಿಗೆ ಮಾತ್ರ ಚಿಕಿತ್ಸೆ ಕೊಡಲಾಗುತ್ತಿದೆ. ಈ ನಡುವೆ ವಿಪರ್ಯಾಸವೆಂದರೆ ದಸರಾದಲ್ಲಿ ಬಂದು ಹೋಗಿದ್ದ ಜನರ ಎಫೆಕ್ಟ್ ಇನ್ನೊಂದು ವಾರದಲ್ಲಿ ಗೊತ್ತಾಗಲಿದ್ದು, ಅದಕ್ಕೂ ಸಹ ಎಲ್ಲಾ ರೀತಿಯ ಸಿದ್ದತೆಯನ್ನು ಜಿಲ್ಲಾಡಳಿತ ಮಾಡಿಕೊಡಿದೆ.ಒಟ್ಟಾರೆ, ದಿನೇ ದಿನೇ ಮೈಸೂರಿನಲ್ಲಿ ಕೊರೋನಾ ಕಂಟ್ರೋಲ್ಗೆ ಬರ್ತಿದ್ದು, ಜಿಲ್ಲಾಡಳಿತ ಕೂಡ ಇದಕ್ಕಾಗಿ ಶ್ರಮಿಸುತ್ತಿದೆ. ಆದರೆ ಜನರು ಸಹ ಮಾಸ್ಕ್ ಧರಿಸಿ ಸಾಮಾಜಿಕ ಅಂತರ ಕಾಯ್ದುಕೊಂಡರೆ ಮತ್ತೊಮ್ಮೆ ಮೈಸೂರು ಗ್ರೀನ್ ಜೋನ್ನತ್ತ ದಾಪುಗಾಲಿಡುವುದರಲ್ಲಿ ಅನುಮಾನವೇ ಇಲ್ಲ.